Friends (band)

Friends var en svensk popgruppe og danseband som ble etablert i Skara 1999 av daværende platedirektør Bert Karlsson. Gruppen representerte Sverige i Eurovision Song Contest 2001 med låten «Listen to Your Heartbeat».

Bakgrunn 
Gruppen ble etablert i forbindelse med tv-serien Friends på turné på TV4 Sverige høsten 1999. Bert Karlsson plukket ut to jenter og to gutter til gruppen, og de to jentene var Nina Inhammar og Paula Pennsäter. Sistnevnte fikk kort tid etter tilbud om å erstatte Charlotte Nilsson i dansebandet Wizex, et annet av Bert Karlssons danseband. I stedet steppet Kim Kärnfalk inn som Pennsäters etterfølger i Friends. Bert Karlsson innrømte senere at utbyttingen var avtalt med programprodusentene for å skape handling i tv-serien.

Friends deltok i svenske Melodifestivalen 2000 med sangen «När jag tänker på i morgon». Bidraget hendte på andreplass. Året etter deltok gruppen med på nytt i Melodifestivalen med sangen «Lyssna till ditt hjärta» som vant konkurransen. Gruppen fikk dermed representere Sverige i Eurovision Song Contest 2001 i Parken Stadion i København i Danmark. Sangen ble oversatt til engelsk med tittelen «Listen to Your Heartbeat» og endte på femteplass av 23 deltakere.

I 2002 deltok Friends for tredje gang i Melodifestivalen, denna gang med låten «The One That You Need» som bare ble nummer åtte i finalen. Senere samme år ble gruppen oppløst, og medlemmene gikk hvert til sitt. De to kvinnelige gruppemedlemmene, Inhammar og Kärnfalk, dannet duoen Nina & Kim.

Diskografi 
Oversikt over Friends' singler og album:

Album 
 Friends på turné – 1999
 Blickar som tänder — 2000 (gjenutgitt i 2001 som Lyssna till ditt hjärta)
 Listen to Your Heartbeat — 2001
 Dance With Me — 2002
 Best of Friends — 2003

Singler 
 «Vi behöver varann» / «Hennes ögon» — 1999
 «Vad jag än säger dig» / «Friends» — 2000
 «När jag tänker på imorgon» / «När jag tänker på imorgon» (singback) — 2000
 «Holiday» / «Nu väntar världen här utanför» — 2000
 «Listen to Your Heartbeat» (P3 radioversjon) / «Lyssna till ditt hjärta» (svensk original) / «Listen to Your Heartbeat» (engelsk original) / «Lyssna till ditt hjärta»/«Listen to Your Heartbeat» (instrumentalversjon) — 2001
«Aldrig igen» (original svensk versjon) / «The One That You Need» (original engelsk versjon) / «The One That You Need» (beat bangers clubbers guide mix) / «The One That You Need» (beat bangers radio clearence mix) — 2002
«In the Heat of the Night» / «Vår kärlek är het» — 2002

Medlemmer 
 Stefan Brunzell
 Tony Haglund
 Kristian Hermanson
 Nina Inhammar
 Kim Kärnfalk (ble med i bandet da Paula Pennsäter hoppet av for å bli med i Wizex)
 Peter Strandberg (startet da Marko Siila hoppet av)

Referanser

Eksterne lenker 
 

Svenske musikkgrupper
Svenske popgrupper
Band etablert i 1999
Deltakere i Melodifestivalen
Deltakere i Eurovision Song Contest